
	1.
	Noteikumu projekts
13. Šajos noteikumos minēto dokumentu un informācijas apritei starp valsts iestādēm izmanto Valsts digitālās attīstības aģentūras pārziņā esošo valsts informācijas sistēmu darbam ar Eiropas Savienības dokumentiem (turpmāk – sistēma ESVIS). Sistēmas ESVIS darbības pamatnoteikumus, pārziņa pienākumus, lietotājus un to tiesību apjomu nosaka Ministru kabineta instrukcija.
	Iebildums
Lūdzam dzēst noteikumu 13.punkta 2.teikumu.
Saskaņā ar Valsts informācijas sistēmu likuma 5.pantu par valsts informācijas sistēmas izmantošanu, pārziņa noteikšanu, sistēmā iekļaujamās informācijas apjomu, tās apstrādes kārtību un nosacījumiem piekļuvei informācijas sistēmai Ministru kabinets izdod noteikumus. Attiecīgi VARAM virzīs apstiprināšanai Ministru kabinetā noteikumus, kuri aizstās Ministru kabineta 2014.gada 14.oktobra instrukciju Nr. 10 “Instrukcija par valsts informācijas sistēmas darbam ar Eiropas Savienības dokumentiem darbības pamatnoteikumiem, sistēmas pārziņa pienākumiem, sistēmas lietotājiem un to tiesību apjomu”. Tam nav nepieciešams īpašs deleģējums šajos noteikumos, jo pienākums izriet no Valsts informācijas sistēmu likuma.
Piedāvātā redakcija
13. Šajos noteikumos minēto dokumentu un informācijas apritei starp valsts iestādēm izmanto Valsts digitālās attīstības aģentūras pārziņā esošo valsts informācijas sistēmu darbam ar Eiropas Savienības dokumentiem (turpmāk – sistēma ESVIS). Sistēmas ESVIS darbības pamatnoteikumus, pārziņa pienākumus, lietotājus un to tiesību apjomu nosaka Ministru kabineta noteikumi.
	Pauls Puķītis (VARAM)

	2.
	Noteikumu projekts
42. Ja Saeima (Saeimas Eiropas lietu komisija) apstiprina pozīciju pirms tās izskatīšanas Ministru kabinetā, to uzskata par galīgi apstiprinātu un atbildīgā iestāde par to informē Ministru kabinetu.
	Iebildums
Lūdzam precizēt noteikumu 42.punktā vai noteikumu anotācijā, kāda šādā gadījumā ir dokumenta darbplūsma ESVIS.
Vēršam uzmanību, ka ESVIS funkcionālie darbplūsmas soļi neparedz nodot pozīciju Saeimas Eiropas lietu komisijai pirms izskatīšanas Ministru kabinetā. 
Piedāvātā redakcija
-
	Evita Stanga (VARAM)

	3.
	Noteikumu projekts
VI. Noslēguma jautājums
	Iebildums
Lūdzam papildināt noteikumu projekta sadaļu "IV. Noslēguma jautājumi" ar jaunu punktu saistībā ar VARAM iebildumu par noteikumu 13.punktu. Nepieciešams atrunāt, ka Ministru kabineta 2014.gada 14.oktobra instrukciju Nr. 10 “Instrukcija par valsts informācijas sistēmas darbam ar Eiropas Savienības dokumentiem darbības pamatnoteikumiem, sistēmas pārziņa pienākumiem, sistēmas lietotājiem un to tiesību apjomu” paliks spēkā līdz brīdim, kad spēkā stāsies saskaņā ar Valsts informācijas sistēmu likuma 5.pantu izdotie Ministru kabineta noteikumi par ESVIS izmantošanu, pārziņa noteikšanu, sistēmā iekļaujamās informācijas apjomu, tās apstrādes kārtību un nosacījumiem piekļuvei informācijas sistēmai
Piedāvātā redakcija
49. Ministru kabineta 2014.gada 14.oktobra instrukcija Nr. 10 “Instrukcija par valsts informācijas sistēmas darbam ar Eiropas Savienības dokumentiem darbības pamatnoteikumiem, sistēmas pārziņa pienākumiem, sistēmas lietotājiem un to tiesību apjomu” ir spēkā līdz brīdim, kad spēkā stājas saskaņā ar Valsts informācijas sistēmu likuma 5.pantu izdoti Ministru kabineta noteikumi par ESVIS izmantošanu, pārziņa noteikšanu, sistēmā iekļaujamās informācijas apjomu, tās apstrādes kārtību un nosacījumiem piekļuvei informācijas sistēmai.
	Evita Stanga (VARAM)

	4.
	MK sēdes protokollēmuma projekts
 Noteikumu projekts "Latvijas Republikas pozīciju Eiropas Savienības jautājumos izstrādāšanas, saskaņošanas, apstiprināšanas un aktualizēšanas kārtība"
	Iebildums
Saistībā ar VARAM iebildumu attiecībā uz noteikumu 13.punktu, lūdzam papildināt MK sēdes protokollēmuma projektu ar jaunu punktu, kas paredz uzdevumu VARAM izstrādāt Ministru kabineta noteikumus par ESVIS izmantošanu, pārziņa noteikšanu, sistēmā iekļaujamās informācijas apjomu, tās apstrādes kārtību un nosacījumiem piekļuvei informācijas sistēmai.
Piedāvātā redakcija
2. Viedās administrācijas un reģionālās attīstības ministrijai saskaņā ar Valsts informācijas sistēmu likuma 5. pantu līdz 2025. gada 31. decembrim izstrādāt Ministru kabineta noteikumus par valsts informācijas sistēmas darbam ar Eiropas Savienības dokumentiem izmantošanu, pārziņa noteikšanu, sistēmā iekļaujamās informācijas apjomu, tās apstrādes kārtību un nosacījumiem piekļuvei informācijas sistēmai.
	Evita Stanga (VARAM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka ar noteikumu projekta 10. punktu tiek izvirzīts obligāts nosacījums atbildīgajai iestādei nodrošināt sabiedrības iesaisti, vienlaikus tiek veiktas izmaiņas nosacījumos, kādi piemērojami minētā pienākuma izpildei, aicinām šo noteikumu projekta anotācijā vai instrukcijas projekta "Latvijas Republikas pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība" (ID 24-TA-705) anotācijā skaidrot veiktās izmaiņas attiecībā uz sabiedrības iesaisti un kā turpmāk tā tiks nodrošināta (piemēram, informācija par ES tiesību aktu projektiem pieejama ES vienotajā tiesību aktu vietnē, organizācijas var pieteikt interesi iesaistīties pozīciju izstrādē t.s. COM tabulu saskaņošanas procesa ietvaros u.tml.).
Piedāvātā redakcija
-
	Evita Stanga (VARAM)



